CELEX: 62013CN0013
Language: lt
Date: 2013-01-10 00:00:00
Title: Byla C-13/13 P: 2013 m. sausio 10 d. Syndicat des thoniers méditerranéens, Marc Carreno, Jean Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin, Serge Antoine José Perez pateiktas apeliacinis skundas dėl 2012 m. lapkričio 7 d. Bendrojo Teismo (penktoji kolegija) priimto sprendimo byloje T-574/08 Syndicat des thoniers méditerranéens ir kt. prieš Komisiją

9.3.2013   
            
            
               LT
            
            
               Europos Sąjungos oficialusis leidinys
            
            
               C 71/12
            
         2013 m. sausio 10 d. Syndicat des thoniers méditerranéens, Marc Carreno, Jean Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin, Serge Antoine José Perez pateiktas apeliacinis skundas dėl 2012 m. lapkričio 7 d. Bendrojo Teismo (penktoji kolegija) priimto sprendimo byloje T-574/08 Syndicat des thoniers méditerranéens ir kt. prieš Komisiją
   
   (Byla C-13/13 P)
   2013/C 71/19
   Proceso kalba: prancūzų
   
      Šalys
   
   
      Apeliantai: Syndicat des thoniers méditerranéens, Marc Carreno, Jean Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin, Serge Antoine José Perez, atstovaujami advokatės C. Bonnefoi
   
      Kitos proceso šalys: Europos Komisija, Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin
   
      Apeliantų reikalavimai
   
   
               —
            
            
               Patenkinti apeliacinį skundą.
            
         
               —
            
            
               Panaikinti 2012 m. lapkričio 7 d. Bendrojo Teismo (penktoji kolegija) sprendimą byloje T-574/08 tiek, kiek juo atmetamas apeliantų ieškinys.
            
         
               —
            
            
               Panaikinti 2012 m. lapkričio 7 d. Bendrojo Teismo sprendimą tiek, kiek jis susijęs su bylinėjimosi išlaidomis.
            
         
               —
            
            
               Pripažinti priimtinu Syndicat des Thoniers de la Méditerranée (STM) ieškinį ir jį patenkinti, įskaitant ir reikalavimus dėl nuostolių atlyginimo.
            
         
               —
            
            
               Patenkinti apeliantų, pateikusių apeliacinį skundą Teisingumo Teismui, prašymus, pateiktus Bendrajam Teismui.
            
         
               —
            
            
               Patenkinti apeliantų prašymus, pateiktus Bendrajam Teismui, tiek, kiek tai susiję su kompensacinės išmokos principu.
            
         
               —
            
            
               Patenkinti apeliantų prašymus, pateiktus Bendrajam Teismui, tiek, kiek tai susiję su kompensacine suma, kurios buvo prašyta pradiniame ieškinyje, ir kuri buvo pakeista nustačius veiklos nuostolių apskaičiavimo komponentus ir dokumentais pagrįstus įrodymus.
            
         
               —
            
            
               Nepatenkinus ankstesnio reikalavimo, paskirti Europos Komisijos apmokamą ekspertą, kad šis apskaičiuotų mokėtiną kompensaciją remdamasis Teisingumo Teismo nustatyta apskaičiavimo tvarka.
            
         
               —
            
            
               Priteisti iš Komisijos visas bylinėjimosi išlaidas ir visas išlaidas advokatams, procedūros išlaidas, siuntimo ir vykimo iš vienos vietos į kitą išlaidas, kurias patyrė SMT ir kiekvienas apeliantas atskirai.
            
         
      Apeliacinio skundo pagrindai ir pagrindiniai argumentai
   
   Apeliantai apeliacinį skundą grindžia keturiais pagrindais.
   Pirma, Syndicat des Thoniers de la Méditerranée tvirtina, kad Bendrasis Teismas iškraipė bylos medžiagą, siekdamas panaikinti suinteresuotumo pareikšti ieškinį ir vėliau pripažinti ieškinį nepriimtinu.
   Antra, apeliantai tvirtina, kad Bendrasis Teismas padarė teisės klaidą, kai 2011 m. kovo 17 d. Sprendimą C-221/09, AJD Tuna aiškino taip, kad pagal jį leidžiama laikyti Reglamentą (EB) Nr. 530/2008 (1) neteisėtu aktu. Apeliantų nuomone šis reglamentas vis dar teisėtas, tačiau iš dalies negalioja.
   Trečia, apeliantai kaltina Bendrąjį teismą nepripažinus Komisijos atsakomybės už teisėtą aktą remiantis tuo, nurodyta žala neviršija ekonominės rizikos, susijusios su žvejybine veikla, ribų.
   Galiausiai, apeliantai kaltina Bendrąjį Teismą priėmus sprendimą pažeidžiant taisykles, kurių laikymąsi jis turėjo užtikrinti nepriimdamas sprendimo dėl jam pateiktų ginčo šalių pagrindų ir reikalavimų. Konkrečiai, apeliantės kaltina Bendrąjį Teismą nenusprendus dėl pagrindų ir reikalavimų, susijusių su nevienodu Ispanijos laivų ir apeliantų laivų vertinimu pagal Reglamentą (EB) Nr. 530/2008.
   
      (1)  2008 m. birželio 12 d. Komisijos reglamentas (EB) Nr. 530/2008, kuriuo nustatomos nepaprastosios priemonės Atlanto vandenyne ryčiau 45 ° vakarų ilgumos ir Viduržemio jūroje paprastuosius tunus gaubiamaisiais tinklais žvejojantiems laivams (OL L 155, p. 9).